OzLabs/hebrew-wiki-articles huggingface dataset:
ארתור פטרוסיאן

ארתור פטרוסיאן (בארמנית: Արթուր Պետրոսյան; נולד ב-17 בדצמבר 1971) הוא כדורגלן עבר ארמני ששיחק בעמדת הקשר, וכיום מאמן כדורגל.

==קריירה==
פטרוסיאן, יליד גיומרי, גדל במחלקת הנוער של קבוצת שיראק. בשנת 1989 עלה לסגל הקבוצה הבוגרת של המועדון (ששיחקה אז בליגה הסובייטית השנייה). הוא שיח במשך 9 שנים בקבוצה והיה למלך השערים של הקבוצה בכל הזמנים. עם הקבוצה זכה בשלוש אליפויות ליגת העל הארמנית.

בשנת 1998 הגיע פטרוסיאן לישראל, כדי לשחק בשורות מכבי פתח תקווה. בתום עונת 1998/1999. שיחק כמה חודשים בקבוצת לוקומוטיב ניז'ני נובגורוד מליגת המשנה הרוסית ושב לקבוצת נעוריו - שיראק. בשנת 2000 עבר לליגת העל השווייצרית, שם שיחק בקבוצות יאנג בויז ברן ופ.צ. ציריך. בשנת 2006 פרש ממשחק פעיל.

פטרוסיאן זומן לראשונה לנבחרת ארמניה בשנת 1992. הוא שיחק בשורות הנבחרת במשך 14 שנים, ולזכותו 69 הופעות במדיה. פטרוסיאן כבש 11 שערים במדי הנבחרת, והוא מדורג במקום השני בטבלת מלך שערי הנבחרת בכל הזמנים.

לאחר פרישתו הצטרף פטרוסיאן לצוות המאמנים של קבוצת פ.צ. ציריך כמאמן של קבוצות הנוער והנערים של המועדון. בשנת 2016 שב לארמניה ומונה לתפקיד המאמן הראשי של נבחרת ארמניה, תפקיד בו שימש עד שנת 2018. בעונת 2018/2019 אימן את קבוצת לורי מליגת העל הארמנית.

==תארים==
* אליפות ארמניה : 1992, 1994, 1995
* אליפות שווייץ : 2006
* הגביע השווייצרי: 2005

==קישורים חיצוניים==

קטגוריה:כדורגלנים סובייטים
קטגוריה:כדורגלנים ארמנים
קטגוריה:קשרי כדורגל סובייטים
קטגוריה:קשרי כדורגל ארמנים
קטגוריה:גיומרי: כדורגלנים
קטגוריה:כדורגלני נבחרת ארמניה
קטגוריה:כדורגלני מכבי פתח תקווה
קטגוריה:כדורגלני יאנג בויז ברן
קטגוריה:כדורגלני פ.צ. ציריך
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זרים בשווייץ
קטגוריה:מאמני כדורגל ארמנים
קטגוריה:ארמנים שנולדו ב-1971
נעם שובל

נעם שובל (נולד ב-20 בנובמבר 1968) הוא פרופסור מן המניין במחלקה לגאוגרפיה, ראש פורום אירופה באוניברסיטה העברית ולשעבר ראש בית הספר לתלמידים מחו"ל ע"ש רוטברג באוניברסיטה העברית, חוקר תיירות וגאוגרפיה.

== ביוגרפיה ==
שובל סיים לימודי תואר ראשון בהצטיינות יתרה במחלקה לארכאולוגיה וגאוגרפיה של האוניברסיטה העברית (1994), בשנת 2001 סיים לימודי דוקטורט באוניברסיטה העברית בהנחייתו של פרופ' אריה שחר, ועשה פוסט-דוקטורט במחלקה לגאוגרפיה של קינגס קולג' לונדון, האוניברסיטה של לונדון (2000–2001). בשנים 2007–2008 הוא שהה במחלקה לגאוגרפיה של אוניברסיטת היידלברג בגרמניה כעמית מחקר של קרן אלכסנדר פון הומבולדט. בשנת הלימודים 2014–2015 היה בשבתון במרכז למחקר עירוני וחברתי של אוניברסיטת פיטסבורג.

בשנים 2009–2013 שימש כראש המחלקה לגאוגרפיה באוניברסיטה העברית.

בשנת 2015 מונה לעמוד בראש פורום אירופה, אשר מאגד בתוכו שני חוגים אקדמיים: לימודי אירופה ולימודי גרמניה בת זמננו.

בשנים 2015–2017 הוא שימש נשיא האגודה הגאוגרפית הישראלית.

בשנת 2018 מונה לראש בית הספר לתלמידים מחו"ל ע"ש רוטברג באוניברסיטה העברית.

תחומי התעניינותו העיקריים הם תיירות ותרבות כמנופים לפיתוח עירוני, מודלים של מיקום בתי מלון וכלים לניהול תיירות בערים היסטוריות. בשנים האחרונות הוא החל לחקור ולפרסם באופן נרחב בנושא של יישום שיטות איתור מתקדמות בתחום שונים של מחקר מרחבי, כגון תיירות, לימודים עירוניים ורפואה.

נועם שובל נשוי ואב לשלושה ילדים.

==קישורים חיצוניים==

== הערות שוליים ==

קטגוריה:גאוגרפים ישראלים
קטגוריה:סגל האוניברסיטה העברית בירושלים: גאוגרפיה
קטגוריה:בעלי תואר דוקטור מהאוניברסיטה העברית בירושלים
קטגוריה:נשיאי האגודה הגאוגרפית הישראלית
קטגוריה:ישראלים שנולדו ב-1968
ויקטור אקסלסן

ויקטור אקסלסן (בדנית: Viktor Axelsen; נולד ב-4 בינואר 1994) הוא שחקן בדמינטון דני. הוא פעמיים אלוף אולימפי (טוקיו 2020, פריז 2024), אלוף העולם (גלאזגו 2017) ובעל מדליית ארד אולימפית (ריו דה ז'ניירו 2016). במהלך הקריירה שלו, הוא זכה ב-11 תארים. כיום (אוגוסט 2024), הוא מדורג במקום השני בעולם.

אקסלסן משחק ביד ימין. מאזן המשחקים שלו עומד על 550 ניצחונות ו-154 הפסדים (78.1%). הונו מוערך בכ-32.5 מיליון דולר.

==קישורים חיצוניים==

* 

קטגוריה:ספורטאים דנים
קטגוריה:שחקני בדמינטון באולימפיאדת ריו דה ז'ניירו (2016)
קטגוריה:שחקני בדמינטון באולימפיאדת טוקיו (2020)
קטגוריה:שחקני בדמינטון באולימפיאדת פריז (2024)
קטגוריה:דנים שנולדו ב-1994
אופל רקורד D

אופל רקורד D (בגרמנית: Opel Rekord Series D) היא מכונית משפחית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1971–1977.

דגם דייהו רויאל, דור ראשון, יוצר בקוריאה הדרומית, פותח על בסיס "אופל רקורד D".

==תצורות "אופל רקורד D"==
* 4 דלתות - סדאן
* 2 דלתות - סדאן
* 2 דלתות - קופה
* 3 דלתות - סטיישן
* 5 דלתות - סטיישן
* 3 דלתות - מסחרית

==דגמי "אופל רקורד D"==
* אופל רקורד 1,700 
* אופל רקורד 1,700 S 
* אופל רקורד 1,900
* אופל רקורד 1,900 S
* אופל רקורד 1900 SH 
* אופל רקורד 2000 S
* אופל רקורד 2100 D

==תאוצות ""אופל רקורד C""==
* תאוצה בין 0-100 קמ"ש היא 20.0-26.0 שניות (מנוע 1,698 סמ"ק, המפיק 60-66 כ"ס) 
* תאוצה בין 0-100 קמ"ש היא 16.0-18.5 שניות (מנוע 1,698 סמ"ק המפיק 83 כ"ס)
* תאוצה בין 0-100 קמ"ש היא 17.0-20.0 שניות (מנוע 1,897 סמ"ק המפיק 75-90 כ"ס) 
* תאוצה בין 0-100 קמ"ש היא 15.0-17.5 שניות (מנוע 1,897 סמ"ק המפיק 97 כ"ס) 
* תאוצה בין 0-100 קמ"ש היא 13.0-14.0 שניות (מנוע 1,979 סמ"ק המפיק 100 כ"ס) 
* תאוצה בין 0-100 קמ"ש היא 23.5-32.0 שניות (מנוע 2,239 סמ"ק המפיק 95 כ"ס) (מנוע דיזל)

== תמונות ==
<gallery mode="packed" heights="100">
קובץ:Opel Rekord D 1975.jpg | "אופל רקורד D", שנת 1975 
קובץ:Opel Rekord D (9738509096).jpg | "אופל רקורד D"
קובץ:Opel Rekord D rear 20090810.jpg | "אופל רקורד D"
קובץ:Opel Rekord D 1900 (01).JPG | "אופל רקורד D" - קופה
קובץ:Opel Rekord 2000 2.jpg| "אופל רקורד D" - קופה
קובץ:Opel Rekord 1900 Heck.jpg | "אופל רקורד D" - קופה
קובץ:Opel Rekord 1900 Front.jpg | "אופל רקורד D" - קופה
קובץ:Opel Rekord D Break in Cambridge.jpg | "אופל רקורד D" - סטיישן
קובץ:Opel Rekord D Kombi at Schaffen-Diest 2013.JPG| "אופל רקורד D" - סטיישן

</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד C
* אופל רקורד E

==לקריאה נוספת==
* [http://kmrodados.blogspot.co.il/2012/09/opel-rekord.html אופל רקורד - היסטוריה], kmrodados.blogspot.co.il

==קישורים חיצוניים==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
D
קטגוריה:דגמי מכוניות שהושקו ב-1971
קטגוריה:כלי רכב גרמניים
קטגוריה:כלי רכב המיוצרים בשווייץ
ואלין קיין

ואלין קיין (באנגלית: Valene Kane; נולדה ב-30 בינואר 1987) היא שחקנית צפון אירית. 

תפקידיה הידועים ביותר הוא בדמות רוז סטאג, חברתו לשעבר של הרוצח הסדרתי פול ספקטור, בסדרה "החטא הקדמון" של ערוץ BBC Two, ובדמות לירה ארסו בסרט "רוג אחת: סיפור מלחמת הכוכבים". קיין מוכרת גם מהופעתה בדרמה של ה-BBC "שלוש עשרה". היא כיכבה בסדרה בדמות סמלת בילוש ליזה מרצ'נט, וזכתה לשבחים במגזין "Radio Times".

קיין זכתה בפרס האודיו דרמה של ה-BBC לשחקנית המשנה הטובה ביותר על תפקידה בתסכית "The Stroma Sessions".

==ביוגרפיה==
קיין נולדה וגדלה בעיר ניורי שבמחוז דאון. היא למדה בבית הספר Sacred Heart, ובבית הספר למחול אנמארי מורגן. מגיל 15 הופיעה בתיאטרון הלאומי לנוער, ותפקידה הבולט ביותר היה בהפקה של המחזה "20 Cigarettes". בגיל 18 עזבה את צפון אירלנד ועברה ללונדון. היא למדה משחק ב-Central School of Speech and Drama.

== קריירה ==
הבמאי איוואן קוואנה ליהק אותה לסרט "The Fading Light" אחרי שראה אותה בסרט הקצר "July" שהועלה ליוטיוב. היא נבחרה מפני שאילתרה בהצלחה בסרט הקצר. ב-2013 שיחקה בתפקיד רוז סטאג בסדרת הטלוויזיה של ה-BBC "החטא הקדמון", ובתפקיד דארה במותחן הקומי האירי "Jump". עוד ב-2013 שיחקה קיין בתפקיד הראשי במחזה "העלמה יוליה" מאת יוהאן אוגוסט סטרינדברג בתיאטרון Reading Rep.

בין הסרטים הנוספים בהם השתתפה קיין היה "Still Early", סרט קצר שהוצג בהקרנת בכורה בפסטיבל הסרטים גולוויי. ב-2016 שיחקה קיין בתפקיד ראשי בסדרת הדרמה של ערוץ BBC3 "שלוש עשרה", בעונה השלישית של "החטא הקדמון", ובפרק בסדרה "Murder". עוד באותה שנה גילמה את אמו של הפרוטגוניסט בסרט "רוג אחת: סיפור מלחמת הכוכבים".

בתיאטרון שיחקה קיין בתפקיד נאנס בהפקה של תיאטרון פינבורו למחזה "Autumn Fire", בהפקה של פאנצ'דרנק למחזה "The Black Diamond", ובתפקיד ליידי לידיה לנגוויש במחזה "The Rivals". היא גילמה את גירלין במחזה "The Lonesome West" מאת מרטין מקדונה.

ברדיו הופיעה קיין ב-BBC בתסכיתי הדרמה "The Demon Brother" ו-"Stroma Sessions" עליו זכתה בפרס שחקנית המשנה הטובה ביותר.

==פילמוגרפיה==
===קולנוע===
{| class="wikitable"
! שנה
! סרט
! תפקיד
! הערות
|-
| 2010
|The Fading Light
| איבון
| זכייה – הסרט האירי הטוב ביותר בפסטיבל הסרטים הבינלאומי של דבלין
|-
| 2011
| משחקי מלחמה
| מוניקה
|
|-
| 2012
|Jump
| דארה
|
|-
| 2014
|'71
| אורלה
|
|-
| 2015
| ויקטור פרנקנשטיין
| גברת וינת'רופ
|
|-
| 2016
| רוג אחת: סיפור מלחמת הכוכבים
| לירה ארסו
|
|-
| 2018
|פרופיל
| איימי ויטאקר
|
|-
| rowspan="2" |TBA
|Ex-Patriot
| ריילי קונורס
|
|-
|Baron Day Barracks
|
|
|}

===טלוויזיה===
{| class="wikitable"
! שנה
! סדרה
! תפקיד
! הערות
|-
| 2013–2016
| החטא הקדמון
| רוז סטאג
| עונות 1–3
|-
| rowspan="2" | 2016
| שלוש עשרה
| סמלת בילוש מרצ'נט
| מיני-סדרה
|-
|Murder
| ברנן
|
|-
| 2017
|The Other Guy
| אוליביה קולינס
|
|-
| 2018
| אהבה, מוות וציפורי שיר
| קתרין וינטרס
| מיני-סדרה
|-
| 2020
| כנופיות לונדון
|
| מיני-סדרה
|-
| rowspan="2" |2023
|אורות כחולים <small>(אנ')</small>
|אנג'לה מאקל
|4 פרקים
|-
|מלך החורף
|מורגן לה פיי
|9 פרקים
|}

==פרסים ומועמדויות==
{| class="wikitable"
! שנה
! פרס
! קטגוריה
! עבור
! תוצאה
|-
| 2017
| פרס אודיו דרמה של ה-BBC
| שחקן משנה הטוב ביותר
| "Stroma Sessions"
| 
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה צפון איריות
קטגוריה:שחקניות תיאטרון צפון איריות
קטגוריה:איריות שנולדו ב-1987
אום סלמונה

אום סלמונה (בערבית: خربة ام سلمونة) הוא כפר פלסטיני הממוקם 12 ק"מ דרומית-מערבית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 945 תושבים בשנת 2007.

== היסטוריה ==
בשנת 1883, בסקר ארץ ישראל המערבית צוין מקום הכפר כ"ערימות אבנים".

במפקד 1931 נמנתה אוכלוסיית אום סלמונה יחד עם בית פג'ר, מרח מעלה ומרח רבאח. סך כל האוכלוסייה היה 1043, כולם מוסלמים, אשר שכנו ב-258 בתים.

בעקבות מלחמת השחרור, עברה אום סלמונה לשליטה ירדנית. בשנת 1961, האוכלוסייה הייתה 118 נפש.

מאז מלחמת ששת הימים ב-1967, אום סלמונה נמצאת תחת שליטה ישראלית.

==קישורים חיצוניים==

Wikimedia commons
*[http://www.humanitarianinfo.org/imtoolbox/07_Info_Centres/Palestine_oPt/MAPS/OPt_Closure_2006.pdf West Bank road closures]
*[http://vprofile.arij.org/bethlehem/pdfs/EN/Um%20Salamuna%20Village_fs_en.pdf Um Salamuna village (fact sheet)], Applied Research Institute - Jerusalem (ARIJ)
*[http://vprofile.arij.org/bethlehem/pdfs/VP/Umm%20Salamuna_vp_en.pdf Umm Salamuna village profile], ARIJ
*[http://vprofile.arij.org/bethlehem/pdfs/needsfordevelopment/Umm%20Salamuna_vp_en.pdf The priorities and needs for development in Umm Salamuna village based on the community and local authorities’ assessment], ARIJ

==הערות שוליים==

קטגוריה:נפת בית לחם
מראח רבאח

מראח רבאח (בערבית: مراح رباح) הוא כפר פלסטיני הממוקם במרחק של 7 ק"מ (בקו אווירי) דרומית לבית לחם. הכפר נמצא בנפת בית לחם, בצפון חבל יהודה. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בו 1,661 תושבים.

במפקד 1931 נמנתה אוכלוסיית מראח רבאח יחד עם בית פג'אר, מראח מעלא ואום סלמונה. סך כל האוכלוסייה היה 1,043, כולם מוסלמים, אשר התגוררו ב-258 בתים.

בעקבות מלחמת השחרור, ואחרי הסכמי שביתת הנשק של 1949, עבר מראח רבאח לשליטה ירדנית. בשנת 1961, האוכלוסייה של מראח רבאח הייתה 198 נפש.

מאז מלחמת ששת הימים מראח רבאח נמצא תחת שליטה ישראלית.
==קישורים חיצוניים==
*[http://vprofile.arij.org/bethlehem/pdfs/EN/Marah%20Rabah_fs_en.pdf Marah Rabah village (fact sheet)]
*[http://vprofile.arij.org/bethlehem/pdfs/VP/Marah%20Rabah_vp_en.pdf Marah Rabah village profile] (See talk: maps are wrong)
*[http://vprofile.arij.org/bethlehem/images/areal/Marah%20Rabah_ap_en.jpg Marah Rabah aerial photo]
*[http://vprofile.arij.org/bethlehem/pdfs/needsfordevelopment/Marah%20Rabah_vp_en.pdf The priorities and needs for development in Marah Rabah village based on the community and local authorities' assessment]
== הערות שוליים ==

קטגוריה:נפת בית לחם
ערב אל ראשידיה

ערב א-רַשַאיְדה (בערבית: عرب الرشايدة) הוא כפר פלסטיני, הממוקם 12 ק"מ מזרחית לירושלים. הכפר נמצא בנפת בית לחם, אשר בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,829 תושבים בשנת 2016.
==קישורים חיצוניים==
*[http://www.palestineremembered.com/GeoPoints/Arab_al_Rashaydih_8215/index.html Welcome To Arab al-Rashaydih]
*[http://vprofile.arij.org/bethlehem/pdfs/EN/Arab%20ar%20Rashayida%20Village_fs_en.pdf 'Arab ar Rashayida Village (fact sheet)]
*[http://vprofile.arij.org/bethlehem/pdfs/VP/Arab%20ar%20Rashaiyda_vp_en.pdf 'Arab ar Rashaiyda Village profile]
*[http://vprofile.arij.org/bethlehem/images/areal/'Arab%20ar%20Rashayida_ap_en.jpg 'Arab ar Rashayida ]
==הערות שוליים==

קטגוריה:נפת בית לחם
אל-עזה

אל-עזה (ערבית: مخيم العزة, ידוע גם בשם מחנה הפליטים בית ג'יברין) הוא מחנה פליטים פלסטיני, שבנפת בית לחם, הממוקם במרכז העיר בית לחם. מחנה זה, הוא הקטן מבין 59 מחנות הפליטים בגדה המערבית ובמדינות ערב האחרות. הוא הוקם בשנת 1950 על שטח של 20 דונם, והוא מקבל שירותים מעובדי אונר"א שבמחנה עאידה הסמוך, אך בתוך המחנה אין שירותים רפואיים או חינוכיים, ולכן הוא מוזג עם מחנה עאידה. המחנה נקרא על שם משפחה ערבית בולטת מהכפר בית ג'יברין, ממערב להרי חברון. אונר"א מנתה אוכלוסייה של 2,025 בשנת 2005, ואילו הלשכה הפלסטינית המרכזית לסטטיסטיקה מנתה אוכלוסייה של 1,924 בשנת 2016.
מחנה הפליטים נמצא תחת שליטתה של הרשות הפלסטינית מאז 1995.

==קישורים חיצוניים==

* [http://vprofile.arij.org/bethlehem/pdfs/EN/Al%20'Aza%20Camp_fs_en.pdf Al 'Aza Camp (fact sheet)]
* [http://vprofile.arij.org/bethlehem/pdfs/VP/Al%20'Aza_cp_en.pdf Al ‘Aza Camp profile]
* [http://vprofile.arij.org/bethlehem/images/areal/Al%20'Aza%20Camp_ap_en.jpg Al'aza Camp aerial photo]
* [http://vprofile.arij.org/bethlehem/pdfs/needsfordevelopment/Al%20'Aza_cp_en.pdf The priorities and needs for development in Al ‘Aza camp based on the community and local authorities' assessment]
* [http://www.unrwa.org/tags.php?tag_id=31 Beit Jibrin refugee camp], articles from UNWRA

==הערות שוליים==

{|
|-
| 
|-
|

|}
קטגוריה:נפת בית לחם
קטגוריה:מחנות פליטים פלסטיניים ביהודה ושומרון
קטגוריה:יישובים שהוקמו ב-1950
אופל רקורד A

אופל רקורד A (בגרמנית: Opel Rekord Series A) היא מכונית משפחתית גדולה מתוצרת יצרן הרכב גרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1963–1965.

==תצורות "אופל רקורד A"==
* 4 דלתות - סדאן 
* 2 דלתות - סדאן 
* 2 דלתות - קופה
* 3 דלתות - סטיישן 
* 3 דלתות - מסחרית

==דגמי "אופל רקורד A" ==
* אופל רקורד 1,500 
* אופל רקורד 1,700 
* אופל רקורד 1,700 S 
* אופל רקורד 2,600 (L-6)

==תאוצות "אופל רקורד B"==
* תאוצה בין 0-100 קמ"ש היא 23-25 שניות (מנוע 1,488 סמ"ק)
* תאוצה בין 0-100 קמ"ש היא 21-22 שניות (מנוע 1,680 סמ"ק, המפיק 60 כ"ס) 
* תאוצה בין 0-100 קמ"ש היא 17-18 שניות (מנוע 1,680 סמ"ק, המפיק 67 כ"ס) 
* תאוצה בין 0-100 קמ"ש היא 13.0-14.0 שניות (מנוע 2,605 סמ"ק) 
== תמונות ==
<gallery mode="packed" heights="100">
קובץ:Opel Rekord (5801522224).jpg | "אופל רקורד A", סדאן 2 דלתות
קובץ:Opel Rekord A rear 20091211.jpg | "אופל רקורד A", סדאן 4 דלתות
קובץ:2007-07-15 Lenkrad und Armaturenbrett eines Opel Rekord A IMG 3004.jpg | "אופל רקורד A" - מבט לתא הנהג ולוח מחוונים 
קובץ:Opel Rekord A (1964, 55 PS).JPG | "אופל רקורד A", סדאן 2 דלתות, שנת 1964
קובץ:Rekord A Coupé.JPG | "אופל רקורד A", קופה
קובץ:Opel-L6-1965.jpg | "אופל רקורד A", קופה, שנת 1965
קובץ:RekordACoupe1.jpg | "אופל רקורד A", קופה
קובץ:Zandvoort 2012 pic-544.JPG | "אופל רקורד A" - קבריולט
קובץ:Opel Rekord A Cabrio von Deutsch 1964.JPG | "אופל רקורד A", שנת 1964 - קבריולט
קובץ:Zandvoort 2012 pic-541.JPG | "אופל רקורד A" - קבריולט - מבט לתא הנהג ולוח מחוונים
קובץ:Rekord (9118350244).jpg | "אופל רקורד A" - סטיישן
קובץ:Opel Rekord Caravan Heck.jpg | "אופל רקורד A" - סטיישן 
</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד B
* אופל רקורד C
* אופל רקורד D
* אופל רקורד E

==לקריאה נוספת==
* [http://kmrodados.blogspot.co.il/2012/09/opel-rekord.html אופל רקורד - היסטוריה], kmrodados.blogspot.co.il

==קישורים חיצוניים==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
A
קטגוריה:דגמי מכוניות שהושקו ב-1963
קטגוריה:כלי רכב גרמניים
אופל רקורד E

אופל רקורד E (בגרמנית: Opel Rekord Series E) היא מכונית משפחית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1977–1986.

במקביל, ייצרה ווקסהול מוטורס, חברת הבת הבריטית של ג'נרל מוטורס את ה-ווקסהול קרלטון.

דגם דייהו רויאל, דור שני, אשר יוצר בקוריאה הדרומית פותח על בסיס "אופל רקורד E".

==סדרות "אופל רקורד E"==
* "Opel Rekord Series E1", יוצר בין השנים 1977-1982, יוצרו 962,218 יחידות
* "Opel Rekord Series E2", יוצר בין השנים 1982-1986

==תצורות "אופל רקורד E1", דור ראשון==

* 4 דלתות - סדאן
* 2 דלתות - קופה 
* 3 דלתות - סטיישן
* 5 דלתות - סטיישן
* 3 דלתות - מסחרית

==תצורות "אופל רקורד E2", דור שני==
* 4 דלתות - סדאן
* 3 דלתות - סטיישן
* 5 דלתות - סטיישן
* 3 דלתות - מסחרית

==דגמי "אופל רקורד E1", דור ראשון==
* אופל רקורד 1,700 N 
* אופל רקורד 1,900 N
* אופל רקורד 2,000 N
* אופל רקורד 2,000 S 
* אופל רקורד 2,000 E 
* אופל רקורד 2,100 D 
* אופל רקורד 2300 D
==דגמי "אופל רקורד E2", דור שני==
* אופל רקורד 1,800 N 
* אופל רקורד 1,800 S
* אופל רקורד 1,800 i Kat 
* אופל רקורד 2,000 S 
* אופל רקורד 2,000 E 
* אופל רקורד 2,200 i 
* אופל רקורד 2,300 D
* אופל רקורד 2,300 TD

== תמונות ==
<gallery mode="packed" heights="120">
קובץ:Opel Rekord 2.2i Automatic (15765054714).jpg | "אופל רקורד E", סדאן, 4 דלתות
קובץ:Opel Rekord E (2014-06-15 Sp).jpg | "אופל רקורד E", סדאן, 4 דלתות
קובץ:1977 Opel Rekord 2.0.jpg | "אופל רקורד E", שנת 1977 - מבט לתא הנהג ולוח מחוונים
קובץ:Opel Rekord E (14485831987).jpg | "אופל רקורד E", סדאן, 4 דלתות
קובץ:Opel Rekord E1 hellgelb.jpg | "אופל רקורד E", סדאן, 2 דלתות
קובץ:Opel Rekord E Caravan 2.0 S (side).jpg | "אופל רקורד E" - סטיישן, 5 דלתות
קובץ:Opel Rekord E Caravan (7099466985).jpg | "אופל רקורד E" - סטיישן, 5 דלתות
קובץ:Opel Rekord E Caravan.jpg | "אופל רקורד E" - סטיישן, 3 דלתות
קובץ:Opel Rekord van (15032378793).jpg | "אופל רקורד E" - מסחרית
קובץ:1977-82 Opel Rekord panel van (10297141283).jpg | "אופל רקורד E", דור ראשון - מסחרית
</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד C
* אופל רקורד D

==לקריאה נוספת==
* [http://kmrodados.blogspot.co.il/2012/09/opel-rekord.html אופל רקורד - היסטוריה], kmrodados.blogspot.co.il

==קישורים חיצוניים==

* 
* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
E
קטגוריה:דגמי מכוניות שהושקו ב-1977
קטגוריה:כלי רכב גרמניים
קטגוריה:כלי רכב המיוצרים באינדונזיה
ח'רבת אל-דיר

ח'רבת אל-דיר (ערבית: خربة الدير) הוא כפר פלסטיני הממוקם בנפת חברון, כ-16 ק"מ דרומית-מערבית לבית לחם וסמוך לקו הירוק ולתוואי גדר ההפרדה.

משמעות השם היא חורבות המנזר. כפר נוסף בשם זה מצוי בנפת בית לחם, מצפון לעיירה הפלסטינית תוקוע וממערב ליישוב הקהילתי תקוע.

מאז מלחמת ששת הימים -1967, הכפר נמצא תחת שליטה ישראלית. במפקד 1967 שנערך על ידי הרשויות הישראליות נמצא כי האוכלוסייה במקום הייתה 301 נפש. במפקד האוכלוסין שערכה הרשות הפלסטינית ב-2007 נמנו בכפר 267 תושבים.

התושבים עוסקים בעיקר בחקלאות ובעבודות שונות בתחומי ישראל.

==קישורים חיצוניים==

*[http://www.palestineremembered.com/GeoPoints/Kh__al_Dayr_5777/index.html Welcome To Kh. al-Dayr]
* 

==הערות שוליים==

קטגוריה:נפת חברון
דאר סלאח

דאר סלאח (ערבית: دار صلاح) הוא כפר פלסטיני הנמצא 6 ק"מ ממזרח לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, האוכלוסייה בכפר מנתה 3,373 תושבים בשנת 2007. 
נכון לחודש פברואר 2015, בדאר סלאח הייתה חוות גידול היענים היחידה בשטחים הפלסטיניים, אשר מנוהלת על ידי חקלאי מקומי. 
==קישורים חיצוניים==

קטגוריה:נפת בית לחם
הנדאזה

הִנְדאזַה (בערבית: هندازة) הוא כפר פלסטיני הממוקם שישה ק"מ דרומית מזרחית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר 6,040 תושבים.
==קישורים חיצוניים==
*[http://vprofile.arij.org/bethlehem/pdfs/EN/Hindaza%20%20Village_fs_en.pdf Hindaza village (fact sheet)]
*[http://vprofile.arij.org/bethlehem/pdfs/VP/Hindaza_vp_en.pdf Hindaza village profile]
*[http://vprofile.arij.org/bethlehem/images/areal/Hindaza_ap_en.jpg Hindaza aerial photo]
*[http://vprofile.arij.org/bethlehem/pdfs/needsfordevelopment/Hindaza_vp_en.pdf The priorities and needs for development in Hindaza village based on the community and local authorities' assessment]

==הערות שוליים==

קטגוריה:נפת בית לחם
ג'נאתא

ג'נאתא (ערבית: جناتا) הוא יישוב פלסטיני בצפון חבל יהודה, 5 ק"מ דרומית לבית לחם, בנפת בית לחם. הכפרים הסמוכים ליישוב כוללים את הינדזה בצפון, ואת תוקוע מדרום. הוא ממוקם 570 מטר מעל פני הים. שטח הקרקע הכולל הוא 11,901 דונם, מתוכם 319 שטח בנוי. חלק ניכר משטח זה משמש לקרקע חקלאית. ו-277 דונמים הופקעו על ידי ממשלת ישראל ליישובים ולבסיס צבאי בסביבה.

במפקד 2007 של הלשכה הפלסטינית המרכזית לסטטיסטיקה, מנתה האוכלוסייה ביישוב 5,416 נפש, המהווים 860 משקי בית. המשפחות העיקריות ביישוב הן: אל-עסאכּרה, א-זיר, אל-מועטי, אל-עורוג', אל-הרימי, שאווריה, סלאחאת, וא-תנח. כ -60% מכוח העבודה של העיר עוסק בחקלאות, כ-15% עובדי הרשות הפלסטינית, והיתר עובדים בשוק העבודה הישראלי ומגזר השירותים והתעשייה.

==קישורים חיצוניים==

==הערות שוליים==

קטגוריה:נפת בית לחם
ע'זאלה עליזאדה

פאטמה "ע'זאלה" עליזאדה הראתי (בפרסית: فاطمه غزاله علیزاده هراتى; 17 בפברואר 1947 – 8 באפריל 1996) הייתה סופרת איראנית שהתפרסמה בזכות הנובלות והסיפורים הקצרים שחיברה. היא שייכת לדור השני של סופרות איראניות שהחלו את פעילותן בשנות ה-70 של המאה העשרים.

==ביוגרפיה==
עליזאדה נולדה במשהד למשפחה מבוססת ובעלת נטיות ספרותיות: אימה, מוניר א-סאדאת סיידי, הייתה בעצמה משוררת וסופרת מוערכת. כבר מילדותה בחרה עליזאדה להיות צמחונית, לאחר שראתה כיצד שוחטים כבשים לטקס דתי. היא סיימה את בית הספר התיכון במשהד, והחלה ללמוד משפטים מדעי המדינה באוניברסיטת טהראן. לאחר סיום לימודים אלה, נסעה עליזאדה לצרפת, שם למדה בסורבון פילוסופיה וקולנוע. לאחר מותו של אביה היא חזרה לאיראן בלי לסיים את הלימודים.

עליזאדה הייתה מהראשונים להצטרף לארגון הסופרים האיראניים "כאנון-י נויסנדגאן-י איראן" (הוקם ב-1968) והייתה פעילה למען חופש הביטוי ונגד הצזורה. בשנת 1994, עליזאדה הייתה בין החותמים על העצומה בעד חופש הביטוי והדיבור "אנחנו הסופרים".

עליזאדה התחתנה עם בּיזַ'ן אִלַהי שיראזי; לשניים יש בת אחת. לאחר שהתגרשו, התחתנה עליזאדה עם מוחמד רזא נט'אם שהידי. בנוסף לבתה הביולוגית, אימצה עליזאדה שתי בנות נוספות, ניצולות רעידת האדמה הגדולה בקזווין בשנת 1962.
מצבת הקבר של ע'זאלה עליזאדה ואמה מוניר א-סאדאת
עליזאדה ניסתה לשים קץ לחייה פעמיים, ולאחר שלוש שנים של מאבק במחלת הסרטן היא התאבדה בתלייה ביער בראמסר. היא נקברה בבית הקברות אמאמזאדה טאהר בכרג'.

יצירות שלה תורגמו לאנגלית על ידי רוזה ג'מאלי.

==יצירתה==
עליזאדה כתבה מספר נובלות וקובצי סיפורים קצרים. למרות פעילותה בנושאים חברתיים ואזרחיים, כתיבתה של עליזאדה אינה פוליטית במובהק, אלא עוסקת בפן האישי ובהיבטים האמנותיים של הסובב אותה.

===מבחר מכתביה===
* 1976 - אחרי הקיץ (בעד אז תאבּסתאן)
* 1977 - המסע הבלתי-עביר (סַפַר-י נאגׂדַ'שְתני)
* 1984 - שני מבטים (דו מנט'רה)
* 1991 - בית האדריסים (ח'אנה-י אדריסי-הא)
* 1994 - הצומת (צ'האר-ראהּ)
* 1999 - לילות טהראן (שבּ-הא-י תהראן)

==פרסים==
לאחר מותה, בשנת 1999, זכתה עליזאדה בפרס "עט הזהב" מטעם כתב העת הספרותי גדרון עבור הסיפור "אי" (ג'זירה) שהתפרסם בקובץ הצומת. באותה שנה הייתה גם כלת הפרס "עשרים שנות כתיבה" מטעם המשרד לתרבות והדרכה עבור הספר בית האדריסים.

==לקריאה נוספת==
* Ḥasan Mirʿābedini, “[http://www.iranicaonline.org/articles/alizadeh-ghazaleh-writer ALIZADEH, Ghazaleh],” Encyclopædia Iranica, s.v.

==קישורים חיצוניים==

==הערות שוליים==

קטגוריה:סופרות איראניות
קטגוריה:ילידות 1949
קטגוריה:נפטרות ב-1996
ג'יימי אנדרסון

ג'יימי אנדרסון (באנגלית: Jamie Anderson; נולדה ב-13 בספטמבר 1990) היא גולשת שלג אמריקאית, פעמיים ברציפות האלופה האולימפית בסלופסטייל (סוצ'י 2014 ופיונגצ'אנג 2018), זוכת מדליית כסף אולימפית בביג אייר (פיונגצ'אנג 2018) ובעלת שמונה מדליות זהב ממשחקי האקסטרים חורף.<ref></ref>

==ביוגרפיה==
אנדרסון נולדה בסאות' לייק טאו שבקליפורניה, החמישית מבין שמונה ילדים. בגיל עשר החלה להתחרות בגלישת שלג. ב-2006 הייתה המתחרה הצעירה ביותר לזכות במדליה במשחקי האקסטרים חורף, כשסיימה שלישית בתחרות הסלופסטייל. מאז זכתה סך הכל ב-15 מדליות, מהן שבע זהב, חמש כסף ושלוש ארד.

באולימפיאדת סוצ'י (2014) זכתה במדליית זהב בתחרות הסלופטייל, היא הגנה על תוארה באולימפיאדת פיונגצ'אנג (2018). לכך הוסיפה גם זכייה במדליית כסף בפיונגצ'אנג בתחרות הביג אייר. באולימפיאדת בייג'ינג (2022) סיימה במקום התשיעי בגמר תחרות הסלופסטייל.

לאורך השנים עברה מספר פציעות, ב-2009 התרסקה במהלך אימון, היא סבלה מקרע בטחול ואיבדה שני שלישים ממנו. ב-2015 סבלה משבר בעצם הבריח, ב-2016 משבר בצלעות וב-2017 משבר במרפק.

לאחר אולימפיאדת פיונגצ'אנג השתתפה בתוכנית "רוקדים עם כוכבים".

==קישורים חיצוניים==

* 

* [https://usskiandsnowboard.org/athletes/jamie-anderson ג'יימי אנדרסון] באתר התאחדות גלישת השלג האמריקאית
* [http://xgames.espn.com/xgames/athletes/3014636/jamie-anderson ג'יימי אנדרסון] באתר משחקי האקסטרים
* [https://www.teamusa.org/us-ski-and-snowboard/athletes/Jamie-Anderson ג'יימי אנדרסון] באתר נבחרת ארצות הברית
* [https://web.archive.org/web/20180421140927/https://www.pyeongchang2018.com/en/game-time/results/OWG2018/en/snowboard/athlete-profile-n3018726-jamie-anderson.htm ג'יימי אנדרסון] באתר אולימפיאדת פיונגצ'אנג

==הערות שוליים==

קטגוריה:אלופות אולימפיות מארצות הברית
קטגוריה:זוכי פרס ESPY: הספורטאית האולימפית האמריקאית של השנה
קטגוריה:גולשות שלג אמריקאיות
קטגוריה:גולשי שלג אמריקאים
קטגוריה:מתחרי רוקדים עם כוכבים (ארצות הברית)
קטגוריה:גולשות שלג באולימפיאדת פיונגצ'אנג (2018)
קטגוריה:משתתפות אולימפיאדת סוצ'י (2014)
קטגוריה:זוכות מדליית כסף אולימפית מארצות הברית
קטגוריה:אלופות אולימפיות: גלישת שלג
קטגוריה:זוכות מדליית כסף אולימפית: גלישת שלג
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
קטגוריה:משתתפי אולימפיאדת בייג'ינג (2022)
70 פנים

70 פנים הייתה תוכנית ראיונות ששודרה בערוץ כאן 11. התוכנית עלתה לרגל חגיגות העצמאות ה-70 של מדינת ישראל. את התוכנית הנחתה ליאת רגב. התוכנית שודרה במתכונת יומית משעה 16:05 עד 16:35.

התוכנית כוללת ראיונות אישיים עם אישים משמעותיים בחיי מדינת ישראל, דוגמת יובל דיסקין, לימור לבנת, אורנה ברביבאי ועוד.

התוכנית, ששודרה בשעות אחר הצהריים בכאן 11 סבלה מנתוני רייטינג נמוכים יחסית, בדומה לתוכנית מבט לאחור.

שם התוכנית הוא פרפרזה על הביטוי שבעים פנים לתורה.

== מבנה התוכנית ==
בכל תוכנית מתארח אדם אשר פועלו שזור בסיפור חייה של מדינת ישראל ובמהלך התוכנית הוא מתראיין באשר לסוגיות עכשוויות וסיפור חייו האישיים.

== קישורים חיצוניים ==
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
פטריק דויל

פטריק דויל (באנגלית: Patrick Doyle; נולד ב-6 באפריל 1953) הוא מלחין סקוטי של פסקולים לסרטי קולנוע. נודע בשיתוף הפעולה ארוך השנים שלו עם הבמאי קנת בראנה בין היתר בסרטים לפי מחזות ויליאם שייקספיר בבמויו ובשתתפותו כגון הנרי החמישי, מהומה רבה על לא דבר, המלט ועוד וכן בסרטיו תור, סינדרלה ורצח באוריינט אקספרס. כן כתב את הפסקול לסרטים פארק גוספורד, על תבונה ורגישות, דוני בראסקו, יומנה של ברידג'ט ג'ונס, אמיצה, הארי פוטר וגביע האש, נני מקפי, אראגון (סרט), כוכב הקופים: המרד ועוד. היה מועמד לשני פרסי אוסקר (על "המלט" (1997) ו"על תבונה ורגישות" (1996)) ושני פרסי גלובוס הזהב. זכה חמש פעמים בפרס ASCAP (על "אמיצה", "כוכב הקופים: המרד", "ת'ור", "אראגון" ו"הארי פוטר וגביע האש") וכן בפרס מפעל חיים.

== תולדות חייו ==
נולד בסקוטלנד וקיבל הכשרה במוזיקה קלאסית בקונסרבטוריון המלכותי של סקוטלנד בגלאזגו. ב-1987 הצטרף לקבוצת תיאטרון הרנסאנס שנוסד על ידי קנת בראנה במטרה להעלות בעיקר מחזות שייקספיריים. כך חיבר דויל מוזיקה עבור הפקות התיאטרון. בהמשך שיתף פעולה עם בראנה באחד-עשר סרטים, ארבעה מתוכם שייקספיריים. דויל עצמו מופיע בסרט "הנרי החמישי" מ-1989 בתור החייל הראשון המתחיל לשיר את ההמנון Non Nobis, Domine בשדה הקרב באז'נקור לאחר תום הלחימה. דויל זכה בפרס איבור נובלו לשיר הסרט הטוב ביותר עבור Non Nobis, Domine. המוזיקה לסרט הוקלטה בביצוע התזמורת הסימפונית של ברמינגהאם בניצוחו של סיימון ראטל. 

באוקטובר 1997 אובחן דויל כחולה בלוקמיה, ואת פסקול סרט האנימציה החרב הקסומה השלים בהיותו מאושפז בבית חולים ובמסגרת הטיפול שקיבל. עשור לאחר מכן ארגן דויל את הקונצרט Patrick Doyle’s Music from The Movies ("פטריק דויל - מוזיקה מהסרטים") באולם רויאל אלברט הול בלונדון בהשתתפותם של קנת בראנה (ובבימויו), אמה תומפסון, דרק ג'קובי, ג'ודי דנץ', אלן ריקמן, אימלדה סטונטון, ריצ'רד אי. גרנט, אדריאן לסטר ורובי קולטריין. הכנסות הקונצרט היו קודש לחקר מחלת הלוקמיה.

ביוני 2013, במסגרת הטקס השנתי ה-28 של חלוקת פרסי הקולנוע של ASCAP (ההתאחדות האמריקאית של מלחינים, כותבים ומו"לים), הוענק לדויל פרס הנרי מנסיני על מפעל חיים והישגים יוצאי דופן בתחומו.

== קישורים חיצוניים ==

* 

* [http://www.mfiles.co.uk/composers/Patrick-Doyle.htm "Patrick Doyle - Shakespearean classicist". mfiles]
* [http://www.filmtracks.com/composers/doyle.shtml דף באתר filmtracks.com]
* [http://www.filmreference.com/film/1/Patrick-Doyle.html ביוגרפיה]

==הערות שוליים==

קטגוריה:מלחיני קולנוע
קטגוריה:מלחינים סקוטים
קטגוריה:מוזיקאים סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1953
אופל מונזה

אופל מונזה (בגרמנית: Opel Monza) היא מכונית קופה (בתצורת "Fastback") מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1972–1986.

סך הכול יוצרו 46,008 יחידות.

בארצות הברית יוצר על ידי ג'נרל מוטורס בין השנים 1974–1980, דגם כמעט זהה ל"אופל מונזה" אשר היה קרוי "Chevrolet Monza".

בבריטניה, יוצר על ידי ווקסהול מוטורס בין השנים 1978–1984, דגם כמעט זהה ל"אופל מונזה" אשר היה קרוי "Vauxhall Royale Coupé". מהדגם יוצרו 7,119 יחידות.

==דורות "אופל מונזה"==
* Monza A1 (יוצר בין השנים 1978–1982)
* Monza A2 (יוצר בין השנים 1982–1986

==תצורות "אופל מונזה"==
* 2 דלתות קופה (בתצורת "Fastback")
* 2 דלתות - קבריולה

==דרגות גימור "אופל מונזה"==
* E
* S
* GS
* GSE

==דגמי "אופל מונזה"==
* "אופל מונזה 2,000E", מנוע 1,979 סמ"ק
* "אופל מונזה 2,200i", מנוע 2,197 סמ"ק
* "אופל מונזה 2,500E", מנוע 2,490 סמ"ק
* "אופל מונזה 2,500i", מנוע 2,490 סמ"ק
* "אופל מונזה 2,800S", מנוע 2,784 סמ"ק
* "אופל מונזה 3,000S", מנוע 2,969 סמ"ק
* "אופל מונזה 3,000E", מנוע 2,969 סמ"ק
* "אופל מונזה 3,000E", מנוע 2,969 סמ"ק

== תמונות ==
<gallery mode="packed" heights="110">
קובץ:Monza30E.jpg | "אופל מונזה"
קובץ:Opel Monza 1979-80 (17124955735).jpg | "אופל מונזה", דור ראשון
קובץ:1985 Opel Monza 3.0 GSE (14950804665).jpg | "אופל מונזה", שנת 1985
קובץ:Opel Monza1.jpg | "אופל מונזה"
קובץ:Opel Monza (8560037211).jpg | "אופל מונזה"
קובץ:Opel Monza Cockpit.jpg | "אופל מונזה" - מבט לתא הנהג
קובץ:Keinath C5 interior.jpg | "אופל מונזה" - קבריולט
קובץ:Keinath C5.jpg | "אופל מונזה" - קבריולט
</gallery>

==ראו גם==
* אופל

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות קופה
קטגוריה:מכוניות קבריולה
מונזה
קטגוריה:דגמי מכוניות שהושקו ב-1978
קטגוריה:כלי רכב גרמניים
תחנת הרכבת רמלה דרום

מיקום התחנה במשולש הכבישים 40, 431 ו-4304
תחנת הרכבת רמלה דרום היא תחנת נוסעים מתוכננת של רכבת ישראל העתידה לשרת את העיר רמלה.
התחנה מתוכננת לקום על מסילת ראשון לציון - מודיעין.

== היסטוריה ==
כחלק מתכנון וסלילת כביש 431, שנבנה כדרך דו מסלולית, נשמרה רצועה לבניית מסילת רכבת עתידית בין מסלולי הכביש. בנובמבר 2014 אושרה תוכנית המתאר המקומית לקטע המסילה הראשונים - ענבה הכוללת גם את תחנת רמלה דרום.
התחנה תיבנה על שטח של כ-45 דונם במתחם משולש הגובל ממערב בכביש 40, ממזרח בכביש 4304 ומדרום בכביש 431 בחלקה המערבי של שכונת קריית האומנים. בצמוד למחלף רמלה דרום.

בשלהי שנת 2023 החלה בניית התחנה.

בתחנה החדשה ישולב מרכז תעסוקה ומסחר בהיקף של כ-35 אלף מטר.<ref>

.</ref>

== שירות רכבות בתחנה (בעתיד) ==
בתחנה צפויות לעבור רכבות למודיעין, לראשון לציון ולירושלים.

==הערות שוליים==

רמלה דרום
קטגוריה:רמלה: תחבורה
היילי לנגלנד

היילי לנגלנד (באנגלית: Hailey Langland; נולדה ב-2 באוגוסט 2000) היא גולשת שלג אמריקאית, זוכת מדליית זהב במשחקי האקסטרים חורף.

==ביוגרפיה==
לנגלנד נולדה באירוויין שבקליפורניה. בתם של מישל, ילידת הפיליפינים וג'וף מסן קלמנטה שבקליפורניה. החלה להתאמן בגלישת שלג בגיל חמש, התחרתה לראשונה בגיל שבע ומגיל 13 מתחרה באופן מקצועני. 

השתתפה באולימפיאדת הנוער לילהאמר (2016) וסיימה שמינית בתחרות הסלוסטייל ותשיעית בתחרות החצי צינור. במשחקי האקסטרים חורף באותה שנה זכתה במדליית ארד בתחרות הסלופסטייל. ב-2017 זכתה במדליית זהב בתחרות הביג-אייר במשחקי האקסטרים חורף שהתקיימו באספן. באולימפיאדת פיונגצ'אנג (2018) סיימה במקום השישי בגמר תחרות הסלופסטייל ובמקום ה-14 במוקדמות הביג אייר ולא העפילה לגמר. באולימפיאדת בייג'ינג (2022) סיימה במקום ה-11 גמר תחרות הסלופסטייל.

==קישורים חיצוניים==

* [https://data.fis-ski.com/dynamic/athlete-biography.html?sector=SB&competitorid=193593&type=result היילי לנגלנד] באתר התאחדות הסקי הבינלאומית
* [https://www.teamusa.org/us-ski-and-snowboard/athletes/Hailey-Langland היילי לנגלנד] באתר נבחרת ארצות הברית
* [http://www.nbcolympics.com/news/who-is-hailey-langland-olympic-snowboarding-slopestyle-team-usa Who is Hailey Langland?], אתר NBC
* [https://web.archive.org/web/20180211131826/https://www.pyeongchang2018.com/en/game-time/results/OWG2018/en/snowboard/athlete-profile-n3017723-hailey-langland.htm היילי לנגלנד] באתר אולימפיאדת פיונגצ'אנג

קטגוריה:גולשות שלג אמריקאיות
קטגוריה:גולשי שלג אמריקאים
קטגוריה:גולשות שלג באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
מיז-אנ-סצנה

שוט מתוך [[האזרח קיין של אורסון ולס. הקומפוזיציה, התפאורה, האביזרים, הצבת הדמויות, התלבושות, והתאורה מביעים את התחרותיות ואת האיבה בין שתי הדמויות.]]
מיז-אנ-סצנה או מיזנסצנה (בצרפתית: Mise-en-scène מילולית: "להציב על הבמה" או "להניח בתוך הסצנה") הוא ביטוי המתאר אמצעי מבע חזותיים-עיצוביים בתיאטרון ובקולנוע. הביטוי מתאר את ארגון התנועות והמרכיבים החזותיים במרחב נתון; בימוי הפעולה והדרך בה היא מצולמת.

== בחקר הקולנוע ==
בקולנוע, המושג מיז-אנ-סצנה נחשב לאחד מארבעת אמצעי המבע העיקריים (יחד עם הצילום, העריכה והסאונד). המושג כולל בתוכו את כל האלמנטים המופיעים לפני המצלמה ואת אופן הארגון שלהם בתוך סצנה, בהם: קומפוזיציה, תפאורה, אביזרים, שחקנים, תלבושות, תאורה וצבע. האלמנטים השונים של המיז-אנ-סצנה הקולנועית עוזרים לבטא משמעות ואת חזון היוצרים (בהקשר הזה, הבמאי והמעצבים האמנותיים), על ידי יצירת תחושת זמן ומרחב, אפיון עולמן הפנימי של הדמיות ויצירת אווירה.

חוקר הקולנוע לואיס ג'אנטי מנה 15 מאפיינים של מיז-אנ-סצנה:

# הדומיננטה. לאן נמשכת העין קודם, ולמה?
# התאורה. מהו מפתח התאורה במיזנסצנה?
# מרחק המצלמה מהשוט. איזה סוג שוט מאפיין את המיזנסצנה?
# זווית. באיזו זווית עומדת המצלמה אל הדמות?
# צבע. מהו הצבע הבולט ומהם היחסים בין הצבעים במיזנסצנה?
# חומרי צילום. אילו עדשות, פילטרים וסרטי צילום?
# קונטרסטים משניים. לאן נעה העין לאחר שהתמקדה בדומיננטה?
# צפיפות. כמה מידע דחוס אל תוך הפריים?
# קומפוזיציה. כיצד מתארגנים המרכיבים השונים של המיזנסצנה זה ביחס לזה?
# צורה. האם הצורה פתוחה או סגורה?
# מסגור. האם המסגור הדוק או רופף?
# עומק. כמה מישורים קיימים במיזנסצנה ומה היחסים בניהם?
# הצבת הדמויות. היכן ממוקמות הדמויות בפריים?
# הדמויות ביחס למצלמה. באילו זוויות מביטה המצלמה בדמויות?
# תבניות סמיכות. מהם המרחקים בין הדמויות?

מבקר הקולנוע הצרפתי הנודע אנדרה באזאן תיאר את האסתטיקה של המיז-אנ-סצנה כמי שמבליטה תנועה כוריאוגרפית בתוך הסצנה, לצד העריכה.

==לקריאות נוספות==
* לואיס ג'אנטי להבין סרטים - מבוא לאומנות הקולנוע הוצאת האוניברסיטה הפתוחה, 2000.
* אילן אבישר אמנות הסרט: הטכניקה והפוטיקה של המבע הקולנועי הוצאת האוניברסיטה הפתוחה. 1995.

== קישורים חיצוניים ==

* [https://www.slideshare.net/kjera/mise-en-scene-analysis-presentation Mise En Scene Analysis – 15 Essential Points]
* [http://www.straightdope.com/columns/read/343/what-do-artsy-film-critics-mean-by-mise-en-scene The Straight Dope: What do artsy film critics mean by]
* [http://shohawk.com/mise-en-scene/ Mise-en-scène Explained] 
* [http://classes.yale.edu/film-analysis/htmfiles/mise-en-scene.htm Yale University Film Analysis Site: "mise-en-scene"] 
* [https://web.archive.org/web/20080325175406/http://www.indymogul.com/episode/FS_20080321 Indy Mogul 4 Minute Film School: Mise en Scene]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מינוחים בקולנוע
קטגוריה:מילים וביטויים בצרפתית
קטגוריה:תאורה
תחנת הרכבת כפר סבא צפון

תחנת הרכבת כפר סבא צפון היא תחנת נוסעים של רכבת ישראל שתוכננה לשרת את העיר כפר סבא, התחנה הייתה חלק מפרויקט המסילה המזרחית אך בוטלה.

התחנה הייתה אמורה לקום באזור התעשייה החדש בצפון מזרח כפר סבא (הידוע בשם הזמני "כפר סבא 50"), סמוך לחיבור בין כבישים 5503 ו-כביש 5504 על תוואי המסילה המזרחית במקביל לכביש 6. במקום היה מתוכנן לקום גם מסוף אוטובוסים ותחנת הקצה של "הקו הוורוד" (קו מערכת אוטובוסים מהירה (BRT) שמתוכנן כחלק מהמערכת להסעת המונים במטרופולין תל אביב) שבוטל בשנת 2014.

ב-13 בפברואר 2021 פורסם כי יתבצעו הכנות תשתיות להקמת התחנה אך היא לא תיבנה משיקולים תקציביים.

==קישורים חיצוניים==
* אריה אברמזון, [https://www.tzomet-kfs.co.il/news/29875 צומת השרון חושף: כך תראה תחנת הרכבת החדשה של כפר סבא], באתר צומת השרון, 17 ביוני 2019

==הערות שוליים==

קטגוריה:כפר סבא: תחבורה
קטגוריה:כפר סבא: מבנים
עדי שמאי

עדי שמאי היא כתבת ומגישת מבזקי חדשות ברדיו ובחדשות 13.

== ביוגרפיה==
שמאי נולדה וגדלה בבאר שבע. למדה בתיכון מקיף ה' והיא בעלת תואר ראשון בניהול ותקשורת מהמכללה למינהל. 
את הקריירה בעיתונאות החלה שמאי ב-1995 ככתבת התרבות במקומון "ידיעות תקשורת". ב-1996 עבדה כשדרנית רדיו ב"רדיו ללא הפסקה".

בין השנים 1998 עד 2000 שימשה שמאי כתבת התרבות של המקומון "מעריב" .

בין השנים 1998 ל-2000 הייתה כתבת "ערב טוב עם גיא פינס" בערוץ הוט 3 ובמקביל, ערכה והגישה את רצועת הבוקר ב"רדיו דרום".

בין השנים 2000-2003 שימשה שמאי במספר תפקידים בטלוויזיה: כמנחת הסדרה "תרבות הרוק" בערוץ 8, מגישה במגזין המחשבים "זומביט" בערוץ 2 וכמגישת "חדשות ספורט".

ב-2001 החלה לשמש "שדרנית רדיו בכירה" ב"רדיו תל אביב", שם הגישה תוכנית יומית אישית.

ב-2004 החלה להגיש את מגזין הבידור והטלוויזיה בתוכנית הבוקר של ערוץ 10 וכן להגיש את מגזין הפנאי בתוכנית טלוויזיה הבוקר של "רשת" בערוץ 2.

ב-2005 שימשה כמגישת מהדורת חדשות הצרכנות בערוץ TVMALL.

ב-2006 החלה להגיש את מבזקי הספורט בערוץ הספורט.

בין השנים 2008 עד 2010, החלה להגיש את רצועת הצהריים עם רון קופמן ב"רדיו תל אביב". ברצועה זו הם הגישו את התוכנית "צהריים בשניים".

בין השנים 2008 ל-2010, שימשה כמגישת מבזקי חדשות בחדשות 10.

בין השנים 2011 עד 2013 הגישה את "חדר החדשות" בערוץ HOT3).

ב-2012 החלה להגיש את התוכנית "משפחה חורגת המדריך" עם אלון גל בערוץ 2.

ב-2014 החלה להגיש את התוכנית "חדשות מקומיות" ב"וואלה! חדשות".

ב-2014 יצרה את הסרט דוקומנטרי "חללים: השכול הצבאי בחברה הישראלית" בו היא גם שימשה כבמאית.

ביוני 2018 לאחר המיזוג עם ערוץ 13 הפכה להיות מגישת מבזקי חדשות.

== חיים אישיים ==
שמאי היא בעלת תואר ראשון בתקשורת וניהול מהמכללה למנהל. היא אם לשלושה.

== קישורים חיצוניים ==
* 
* [https://13news.co.il/writer/adi-shamay/ עדי שמאי],באתר חדשות 13

קטגוריה:סגל חדשות 13
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
גל הלם קשתי

גוף קהה הנורה מאקדח נגד זרימה על-קולית  בתוך [[מנהרת רוח, ומפיק גל הלם קשתי.]]
גל הלם קשתי, או גל הלם מנותק, הוא גל הלם מעוקל ונייח הנמצא במשטר זרימה על קולית העוברת על גוף סופי. השם בא מן הדוגמה של גל קשתי המתהווה בחרטום של ספינה כאשר היא נעה דרך המים.

בניגוד לגל הלם משופע, גל הלם קשתי אינו בהכרח מחובר לקצה הגוף. זוויות גל ההלם האלכסוני מוגבלות בצורתן ומתבססות על זווית הטיית הזרימה ובמספר מאך במעלה הזרם. כאשר ישנה חריגה על מגבלות אלו (זווית הטיה גדולה או מספר מאך נמוך יותר), גל הלם קשתי נוצר במקום גל ההלם המשופע. בנוסף לכך שגלי הלם קשתיים נוצרים בעקבות זווית הטיה גדולה, הם נוצרים לעיתים קרובות סביב גופים קהים. במילים אחרות כאשר השינוי בכיוון הזרימה עובר את הזווית המקסימלית עבור גל משופע הגל יתנתק מהגוף. מאחורי גל ההלם הזרימה היא תת-קולית ונשמרים תנאי הסטגנציה.

גל ההלם הקשתי מגביר בצורה ניכרת את כוח הגרר הנוצר על גבי כלי רכב הנע במהירות על קולית. מאפיין זה נוצל בעיצוב של קפסולות השיבה במהלך משימות חלל כגון תוכנית אפולו, כאשר היה צורך בכמות גבוהה של גרר על מנת להאט במהלך חדירה לאטמוספירה.

הזרימה דרך גל הלם הקשתי איננה איזנטרופית.

== ראו גם ==
* זרימה דחיסה
* גל התפשטות
* גל הלם נע
* גל הלם ניצב
* גל הלם משופע

== לקריאה נוספת ==
<div class="mw-content-ltr">
* 
* 
</div>
קטגוריה:אווירודינמיקה
קטגוריה:ויקיפדיה: ערכים של משתמשים חדשים
החלטה 2068 של מועצת הביטחון של האו"ם

החלטה 2068 של מועצת הביטחון של האו"ם היא החלטה של מועצת הביטחון של האו"ם שהתקבלה על ידי מועצת הביטחון של האומות המאוחדות ב-19 בספטמבר 2012. ההחלטה הכריזה על נכונות מועצת הביטחון של האו"ם להטיל סנקציות על ארגונים חמושים תוך הפרה של זכויות האדם של ילדים, הכוללת התעללות בילדים ושימוש צבאי בילדים ובנערים בפרט.

הנושא העיקרי שהיה במחלוקת היה הגעה למנדט של מועצת הביטחון להגן על ילדים בסכסוך מזוין. נקבעו גם אופני ההגנה מסוג זה ויעילותם או התאמתם של אפשרויות שונות. ההחלטה גם מציגה רשימה של מדינות בהן מופרות זכויות הילדים, עם תיאור של מצבם של ילדים בכל אחד. מטרת "רשימת הבושה", כפי שהיא מכונה, היא להפנות תשומת לב ובכך למנף לחץ על מדינות בהן נפגעים ילדים.

11 מדינות תמכו בהחלטה, 0 התנגדו ואזרבייג'ן, הרפובליקה העממית של סין, פקיסטן ורוסיה נמנעו.

==ראו גם==
*התעללות בילדים
*שימוש צבאי בילדים ובנערים
==קישורים חיצוניים==
*[https://undocs.org/S/RES/2068(2012) נוסח ההחלטה]

==הערות שוליים==

2068
קטגוריה:ילדים במלחמה
קטגוריה:2012
ואדי אל-עראיס

ואדי אל-עראיס (בערבית: وادي العرايس) הוא כפר פלסטיני הממוקם 10 ק"מ מזרחית לבית לחם. הכפר נמצא בנפת בית לחם בצפון חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,169 תושבים באמצע שנת 2006. שירותי הבריאות העיקריים מתקבלים בעובידייה. 

בשנת 1961, תחת השלטון הירדני, אוכלוסיית ואדי עראיס הייתה 357 נפש. מאז מלחמת ששת הימים ב -1967, הכפר נמצאת תחת שליטה ישראלית. האוכלוסייה במפקד 1967 שנערכה על ידי הרשויות הישראליות הייתה 501 תושבים.

==קישורים חיצוניים==

קטגוריה:נפת בית לחם
זחלן טרנספורטר

זחלן ממבט על
זחלני טרנספוטר (באנגלית: Crawler-transporter) הם זוג כלי רכב בעלי מזקו"ם, המשמשים להובלת חלליות מההאנגרים של נאס"א לרציף השיגור. הם נבנו במקור כדי לשנע את משגרי סטורן IB וסטורן v של משימות אפולו, סקיילאב ואפולו סויוז, ובין השנים 1981 ל-2011 שימשו לשינוע מעבורות חלל. זחלני הטרנספורטר מוגדרים ככלי הרכב בעלי הנעה עצמית השניים בגודלם בעולם ועלות בניית כל אחד מהם הגיעה ל-14 מיליון דולר.

== מבנה ==
=== מידות ===
זחלני טרנספורטר הם כלי הרכב הממונעים העצמיים השניים בגודלם בעולם (אחרי הבאגר 288). אורכו של זחלן הוא 40 מטר, רוחבו כ-35 מטר וגובהו 6–8 מטר. הוא 
שוקל כ-2,721 טון ויכול לשאת עד כ-9,000 טון, ומהירותו המרבית של הזחלן הוא כ-4 קמ"ש.
דיסקברי" ניצבת על הזחלן טרנספורטר לפני שיגור משימת STS-114]]
=== מבנה פיזי ===
הזחלנים בנויים מפלטה ששטחה 729 מטרים רבועים (27 על 27), שמונחת על 8 זחלים. כל זחל בנוי מ-57 "נעליים" (חוליות). כל נעל היא באורך 2.3 מטר וברוחב של כ-45 ס"מ. כל נעל שוקלת כ-953 קילו. הזחלנים מונעים בכוח גנרטורים של 4,000 קילוואט שנוצרים על ידי שני מנועי דיזל של 2,750 כוח סוס. עוד 2 גנרטורים של 750 קילוואט משמשים לתאורה, אוורור והיגוי. הזחלנים שורפים 568 ליטר דלק לכל קילומטר והנהיגה בהם מתבצעת מ2 עמדות, כל אחת בפינה אחרת של הפלטה.

== היסטוריה ==
הזחלנים המקוריים נבנו בשנות ה-60 על ידי חברת "Marion Power Shovel" בעלות של 28 מיליון דולר. הזחלן נוסה לראשונה ב-1967 ומאז עשו הזחלנים יותר מ-5,500 קילומטר באותם 6 וחצי הקילומטרים שבין ההאנגר לרציף השיגור.
הזחלנים (שכונו מאז הנס ופרנץ) יכלו לשאת משקל עד 6,000 טון ושודרגו במהלך 2003–2014 כדי לשאת משקל של 9,000 טון, לנסוע במהירות גדולה יותר ולשפר את יכולת ההחזקה.
עד כה הזחלנים נשאו את כל 9 החלליות של סטורן IB, למעלה מ10 חלליות של סטורן V וכמעט את כל משימות אפולו. לאחר חידושם נשאו הזחלנים כמה ממעבורות החלל. כיום הם נושאים את החלליות מההאנגר של נאס"א במרכז החלל קנדי אל עמדת השיגור A 39. ואחד הזחלנים שודרג לשאת חלליות המופעלות מסחרית.

== מקורות ==
<div style="direction: ltr;">
*https://science.ksc.nasa.gov/facilities/crawler.html
*https://web.archive.org/web/20090320065927/http://sfa.nasa.gov/MISSIONPOSTERS/spotlight/spotlightCrawler.pdf
*http://www.trucktrend.com/cool-trucks/0705dp-nasa-diesel-shuttle-crawler/
*https://newatlas.com/nasas-crawler-gets-upgrade/24054/
*https://www.nasa.gov/content/nasas-giant-crawlers-turn-50-years-old-pivot-toward-future-exploration
</div>

==קישורים חיצוניים==

<div style="direction: ltr;">
*https://npgallery.nps.gov/AssetDetail/NRIS/99001643
*https://www.nasa.gov/exploration/systems/ground/ct2_engines.html
</div>

קטגוריה:כלי רכב שהושקו ב-1965
קטגוריה:נאס"א
קטגוריה:כלי רכב
אורסולה הגי

אורסולה הגי (באנגלית: Ursula Hegi; נולדה ב-23 במאי 1946) היא סופרת אמריקאית ילידת גרמניה.

==ביוגרפיה==

הגי נולדה בשם אורסולה קוך בשנת 1946 בדיסלדורף, גרמניה, עיר שחוותה הרס גדול מהפצצות במהלך מלחמת העולם השנייה. התפיסה שה בעת שגדל ה שם הייתה שהמלחמה היא נושא שעדיף להימנע ממנה בשיחה, למרות הראיות לקיומה בכל פינה; ושנושא השואה הוא טאבו במיוחד. לחוויה זו הייתה השפעה גדולה על כתיבתה וכן על רגשותיה לגבי זהותה הגרמנית.

היא עזבה את מערב גרמניה ב-1964, בגיל 18. היא עברה לגור בארצות הברית בשנת 1965, שם נישאה (כך אמצה את השם הגי) ב-1967 ואף הפכה לאזרחית באותה השנה. ב-1979, היא סיימה את לימודיה לתואר ראשון ושני באוניברסיטת ניו המפשייר. היא התגרשה בשנת 1984. באותה שנה, היא הצטרפה לסגל אוניברסיטת מזרח וושינגטון, ליד ספוקן, וושינגטון, שם מונתה כפרופסור לכתיבה יוצרת וספרות.

העלילות של שני הספרים הראשונים של הגי התרחשו בארצות הברית. בספרה השלישי, Floating in My Mother's Palm, העלילה מתרחשת בעיר הגרמנית הבדיונית "בורגדורף", ובו היא חוקרת את רגשותיה המעורבים כלפי מורשתה הגרמנית. היא השתמשה במיקום זה בעוד שלושה ספרים נוספים, כולל רב המכר "אבנים מן הנהר", אשר נבחר למועדון הספר של אופרה וינפרי ב-1997. אחרי שהגי הופיעה בתוכנית האירוח אופרה וינפרי ב-8 באפריל, המו"ל הוציא עוד 3 מיליון עותקים כדי לעמוד בביקוש. לאחר מכן הגי עברה מספוקיין לניו יורק.

הגי זכתה עבור כתיבתה בפרסים רבים, ביניהם מלגת הקרן הלאומית לאמנויות וחמישה פרסי PEN לסיפורת. היא זכתה בפרס מטעם אגודת מוכרי הספרים של צפון-המערב הפסיפי (PNBA) ב-1991, ופעמיים נמנתה ברשימת הספרים הבולטים של הניו יורק טיימס. 

בנוסף לכתיבתה היוצרת, הגי כתבה ביקורת ספרים עבור הניו יורק טיימס, לוס אנג'לס טיימס, וכן הוושינגטון פוסט. היא חברה בסגל של התוכנית לתואר שני בחוג לספרות באוניברסיטת המדינה סטוני ברוק בניו יורק.

== עבודות ==
=== רומנים ===
<div class="mw-content-ltr">
* Intrusions (1981)
* Floating in My Mother's Palm (1990)
* Stones from the River (1994)
* Salt Dancers (1995)
* The Vision of Emma Blau (2000)
* Sacred Time (2003)
* The Worst Thing I've Done (2007)
* Children and Fire (2011)</div>
; בהוצאה בעברית:
* אבנים מן הנהר, הוצאת מודן, 1999. תרגום: עדי גינצבורג-הירש.
* החלום על אמה בלאו, הוצאת מודן, 2004. תרגום: מיכל רון.

=== סיפורים קצרים ===
<div class="mw-content-ltr">
* Unearned Pleasures and Other Stories (1988)
* Hotel of the Saints (2001)
</div>

=== סיפורי ילדים ===
<div class="mw-content-ltr">
* Trudi & Pia (2003), with pictures by Gisele Potter
</div>

=== עיון ===
<div class="mw-content-ltr">
* Tearing the Silence: On Being German in America (1998)
</div>

==קישורים חיצוניים==
* 

== הערות שוליים ==

קטגוריה:סופרות אמריקאיות
קטגוריה:סופרים אמריקאים
קטגוריה:מהגרות מגרמניה לארצות הברית
קטגוריה:בוגרי אוניברסיטת ניו המפשייר
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
סקלטון

ליזי יארנולד הבריטית, האלופה האולימפית מ[[אולימפיאדת סוצ'י (2014) במהלך תחרות סקלטון]]
איימי ויליאמס, האלופה האולימפית מ[[אולימפיאדת ונקובר (2010) בתחילת המקצה]]
סְקֵלֵטוֹן הוא ענף ספורט חורף בו מתחרה יחיד גולש במסלול מתוחם על מזחלת כשהוא שוכב על בטנו עם ראשו קדימה. 

הענף הוא ספורט אולימפי החל מאולימפיאדת סולט לייק סיטי (2002). קודם לכן נכלל במשחקי החורף האולימפיים באולימפיאדת סנט מוריץ (1928) ובאולימפיאדת סנט מוריץ (1948) כענף בו התחרו גברים בלבד. יחד עם ענף המזחלות מאורגן הספורט תחת התאחדות ה-IBSF. 

מהירות הסקלטון נמוכה מזו של הלוז' אך המזחלת יכולה להגיע עד לכ-140 קילומטר לשעה. מזחלות סקלטון מודרניות עשויות בבסיסן מסיבי פחמן בתוך מסגרת מפלדה. אין בלמים או הגאים על המזחלת והניווט מתבצע על ידי הזזת הגוף של הנוסע.

יחד עם הנוסע והציוד שלו, המשקל המקסימלי המותר הוא 115 ק"ג לגברים ו-92 ק"ג לנשים כאשר מתוך זה, משקלה המקסימלי של המזחלת הוא 33 קילוגרם לגברים ו-29 קילוגרם לנשים. מגבלת המידות זהה לנשים וגברים: אורך בין 80 ל-120 ס"מ וגובה בין 8 ל-20 ס"מ. 

מדידת הזמן מתחילה כאשר הנוסע עובר מרחק של 15 מטר מנקודת הזינוק, כאשר הנוסע יכול לדחוף את המזחלת עד מרחק של 65 מטר מקו הזינוק. אורך המסלול הוא בין 1,200 ל-1,500 מטר.

== קישורים חיצוניים ==

* 

* [http://www.ibsf.org/en/ הפדרציה הבינלאומית למזחלות וסקלטון]
* [http://www.thebbsa.co.uk/the-sports/skeleton/the-sled/ על המזחלת באתר התאחדות המזחלות והסקלטון הבריטית]

קטגוריה:ספורט חורף
קטגוריה:ספורט אולימפי
ג'ורת א-שמעה

ג'ורת א-שמעה (בערבית: جورة الشمعة) הוא כפר פלסטיני בהרי יהודה, הממוקם כשני קילומטרים ממזרח לאפרת וכעשרה ק"מ מדרום לבית לחם. הכפר משתייך לנפת בית לחם של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 1,491 תושבים. שירותי הבריאות של הכפר מתקבלים בבית פג'אר. 

מאז מלחמת ששת הימים ב-1967, הכפר נמצא תחת שליטה ישראלית. האוכלוסייה במפקד 1967 שנערך על ידי הרשויות הישראליות הייתה 263 תושבים.

==קישורים חיצוניים==
*[http://vprofile.arij.org/bethlehem/pdfs/EN/Jurat%20ash%20Sham_fs_en.pdf Jurat ash Sham'a village (fact sheet)]
*[http://vprofile.arij.org/bethlehem/pdfs/VP/Jurat%20ash%20Sham_vp_en.pdf Jurat ash Sham'a village profile]
*[http://vprofile.arij.org/bethlehem/images/areal/Jurat%20ash%20Sham'a_ap_en.jpg Juret Ash Sham'a aerial photo]

קטגוריה:נפת בית לחם